CELEX: 32019D0380
Language: et
Date: 2019-03-04 00:00:00
Title: Nõukogu otsus (EL) 2019/380, 4. märts 2019, Euroopa Liidu nimel võetava seisukoha kohta EMP ühiskomitees seoses EMP lepingu IX lisa („Finantsteenused“) ja XIX lisa („Tarbijakaitse“) muutmisega (EMPs kohaldatav tekst)

11.3.2019   
               
               
                  ET
               
               
                  Euroopa Liidu Teataja
               
               
                  L 69/43
               
            
         NÕUKOGU OTSUS (EL) 2019/380,
         4. märts 2019,
         Euroopa Liidu nimel võetava seisukoha kohta EMP ühiskomitees seoses EMP lepingu IX lisa („Finantsteenused“) ja XIX lisa („Tarbijakaitse“) muutmisega
         (EMPs kohaldatav tekst)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9,
         võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Majanduspiirkonna leping (2) (edaspidi „EMP leping“) jõustus 1. jaanuaril 1994.
                  
               
                     (2)
                  
                  
                     Kooskõlas EMP lepingu artikliga 98 võib EMP ühiskomitee otsustada muu hulgas muuta kõnealuse lepingu IX lisa („Finantsteenused“) ja XIX lisa („Tarbijakaitse“).
                  
               
                     (3)
                  
                  
                     EMP lepingusse tuleb inkorporeerida Euroopa Parlamendi ja nõukogu direktiiv 2014/17/EL (3).
                  
               
                     (4)
                  
                  
                     EMP lepingu IX ja XIX lisa tuleks seetõttu vastavalt muuta.
                  
               
                     (5)
                  
                  
                     Seetõttu peaks liidu võetav seisukoht EMP ühiskomitees põhinema lisatud otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Euroopa Liidu nimel EMP ühiskomitees seoses EMP lepingu IX lisa („Finantsteenused“) ja XIX lisa („Tarbijakaitse“) muutmise ettepanekuga, põhineb käesolevale otsusele lisatud EMP ühiskomitee otsuse eelnõul.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 4. märts 2019
            
               
                  Nõukogu nimel
               
               
                  eesistuja
               
               A. ANTON
            
         
         
            (1)  EÜT L 305, 30.11.1994, lk 6.
         
            (2)  EÜT L 1, 3.1.1994, lk 3.
         
            (3)  Euroopa Parlamendi ja nõukogu 4. veebruari 2014. aasta direktiiv 2014/17/EL elamukinnisvaraga seotud tarbijakrediidilepingute kohta ning millega muudetakse direktiive 2008/48/EÜ ja 2013/36/EL ja määrust (EL) nr 1093/2010 (ELT L 60, 28.2.2014, lk 34).
      
      
         
            EELNÕU
            EMP ÜHISKOMITEE OTSUS nr …/2019,
            …,
            millega muudetakse EMP lepingu IX lisa („Finantsteenused“) ja XIX lisa („Tarbijakaitse“)
            EMP ÜHISKOMITEE,
            võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
            ning arvestades järgmist:
            
                        (1)
                     
                     
                        EMP lepingusse tuleb inkorporeerida Euroopa Parlamendi ja nõukogu 4. veebruari 2014. aasta direktiiv 2014/17/EL elamukinnisvaraga seotud tarbijakrediidilepingute kohta ning millega muudetakse direktiive 2008/48/EÜ ja 2013/36/EL ja määrust (EL) nr 1093/2010, (1) mida on parandatud väljaandes ELT L 246, 23.9.2015, lk 11.
                     
                  
                        (2)
                     
                     
                        EMP lepingu IX ja XIX lisa tuleks seetõttu vastavalt muuta,
                     
                  ON VASTU VÕTNUD KÄESOLEVA OTSUSE:
            
               Artikkel 1
               EMP lepingu IX lisa muudetakse järgmiselt.
               
                           1)
                        
                        
                           Punkti 31 g (Euroopa Parlamendi ja nõukogu määrus (EL) nr 1093/2010) lisatakse järgmine taane:
                           
                                       „—
                                    
                                    
                                       
                                          32014 L 0017: Euroopa Parlamendi ja nõukogu 4. veebruari 2014. aasta direktiiv 2014/17/EL (ELT L 60, 28.2.2014, lk 34), mida on parandatud väljaandes ELT L 246, 23.9.2015, lk 11.“
                                    
                                 
                     
                           2)
                        
                        
                           Punkti 31i (Euroopa Parlamendi ja nõukogu määrus (EL) nr 1095/2010) järele lisatakse järgmine punkt:
                           
                                       „31j.
                                    
                                    
                                       
                                          32014 L 0017: Euroopa Parlamendi ja nõukogu 4. veebruari 2014. aasta direktiiv 2014/17/EL elamukinnisvaraga seotud tarbijakrediidilepingute kohta ning millega muudetakse direktiive 2008/48/EÜ ja 2013/36/ELja määrust (EL) nr 1093/2010 (ELT L 60, 28.2.2014, lk 34), mida on parandatud väljaandes ELT L 246, 23.9.2015, lk 11.
                                       Käesolevas lepingus loetakse kõnealuse direktiivi sätteid järgmises kohanduses.
                                       
                                                   a)
                                                
                                                
                                                   Sõltumata käesoleva lepingu protokolli nr 1 sätetest ja kui käesolevas lepingus ei ole ette nähtud teisiti, hõlmavad mõisted „liikmesriik/liikmesriigid“ ja „pädevad asutused“ lisaks oma tähendusele kõnealuses direktiivis ka vastavalt EFTA riike ja nende pädevaid asutusi.
                                                
                                             
                                                   b)
                                                
                                                
                                                   Artikli 5 lõike 3 punkti b lisatakse sõnade „Euroopa Pangandusjärelevalvega“ järele sõnad „,või vajaduse korral EFTA järelevalveametiga“.
                                                
                                             
                                                   c)
                                                
                                                
                                                   Artikli 12 lõikes 3 ja artikli 27 lõikes 3 asendatakse sõnad „20. märtsi 2014“ EFTA riikide puhul sõnadega „EMP ühiskomitee … otsuse nr …/… [käesolev otsus] jõustumise kuupäeva“.
                                                
                                             
                                                   d)
                                                
                                                
                                                   Artikli 14 lõikes 5 asendatakse sõnad „20. märtsi 2014“ EFTA riikide puhul sõnadega „EMP ühiskomitee … otsuse nr …/… [käesolev otsus] jõustumise kuupäeva“ ja sõnad „kuni 21. märtsini 2019“ sõnadega „viis aastat pärast seda“.
                                                
                                             
                                                   e)
                                                
                                                
                                                   Artikli 26 lõikesse 2 lisatakse järgmine lõik:
                                                   „Liechtenstein on vabastatud artikli 26 lõikes 2 nõutud statistilisest jälgimisest.“
                                                
                                             
                                                   f)
                                                
                                                
                                                   Artikli 34 lõike 2 viiendas lõigus ja lõike 4 punktis b asendatakse sõnad „võib Euroopa Pangandusjärelevalve tegutseda“ sõnadega „võib Euroopa Pangandusjärelevalve, või vajaduse korral EFTA järelevalveamet tegutseda“.
                                                
                                             
                                                   g)
                                                
                                                
                                                   Artiklis 37 asendatakse sõnad „võib Euroopa Pangandusjärelevalve tegutseda talle vastavalt kõnealuse artikliga antud volitustele ning mis tahes siduv otsus, mille Euroopa Pangandusjärelevalve“ sõnadega „võib Euroopa Pangandusjärelevalve, või vajaduse korral EFTA järelevalveamet tegutseda talle vastavalt kõnealuse artikliga antud volitustele ning mis tahes siduv otsus, mille Euroopa Pangandusjärelevalve, või olenevalt asjaoludest, EFTA järelevalveamet“.
                                                
                                             
                                                   h)
                                                
                                                
                                                   Artiklis 43 asendatakse sõnad „21. märtsi 2016“ ja „20. märtsi 2014“ EFTA riikide puhul sõnadega „EMP ühiskomitee … otsuse nr …/… [käesolev otsus] jõustumise kuupäeva“ ning sõnad „21. märtsini 2017“ ja „21. märtsil 2017“ sõnadega „ühe aasta möödumine EMP ühiskomitee … otsuse nr …/… [käesolev otsus] jõustumise kuupäevast“ (vastavas käändes).“
                                                
                                             
                                 
                     
            
               Artikkel 2
               EMP lepingu XIX lisa punkti 7h (Euroopa Parlamendi ja nõukogu direktiiv 2008/48/EÜ) lisatakse järgmine taane:
               
                           „—
                        
                        
                           
                              32014 L 0017: Euroopa Parlamendi ja nõukogu 4. veebruari 2014. aasta direktiiv 2014/17/EL (ELT L 60, 28.2.2014, lk 34), mida on parandatud väljaandes ELT L 246, 23.9.2015, lk 11.“
                        
                     
            
               Artikkel 3
               Direktiivi 2014/17/EL (mida on parandatud väljaandes ELT L 246, 23.9.2015, lk 11) islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
            
            
               Artikkel 4
               Käesolev otsus jõustub […], tingimusel et kõik EMP lepingu artikli 103 lõike 1 kohased teated on esitatud (*1).
            
            
               Artikkel 5
               Käesolev otsus avaldatakse Euroopa Liidu Teataja EMP osas ja EMP kaasandes.
            
            
               Brüssel,
               
                  
                     EMP ühiskomitee nimel
                  
                  
                     eesistuja
                  
                  
                     EMP ühiskomitee sekretärid
                  
               
            
            
               (1)  ELT L 60, 28.2.2014, lk 34.
            
               (*1)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]